《暮行大堤上》
元代·李序

暮行大堤上，明月天上来。但能照欢乐，不解怜悲哀。

谁家少年子？大宅高楼台。凉风管弦发，夜饮携金罍。

宁知饭牛客，郁郁心如灰。欢娱岂终极，屈辱俱雄才。

徘徊望明月，惆怅何由裁。

作者简介：（约公元一三二〇年前后在世）字仲伦，东阳人。生卒年均不详，约元仁宗延祐末前后在世。从许谦游，为文以左、国、史、汉为标格。隐东白山，与陈樵相唱和。序著有絪緼集《元诗选》传世。